དེ་བཞིན་གནད་དོན་འདིའི་ཐོག་ཧོང་ཀོང་ལཱིང་ནེན་གཙུག་ལག་སློབ་གཉེར་ཁང་གི་ཆབ་སྲིད་རིག་པའི་སློབ་དཔོན་ཆེན་མོ་ཀྲང་བྷོ་ཧིའུ་ཞེས་པས།པེ་ཅིང་གིས་ལྕམ་ཚའེ་ཡེ་ཝེན་སེམས་མ་སྐྱིད་པ་བཟོས་པ་ཙམ་མ་ཡིན་པར།ཌོ་ནལ་ཊོམ་སྲིད་གཞུང་ལ་ཡང་ཉེན་བརྡ་བཏང་བ་ཞིག་ཡིན་སྐོར་ཐོག་བརྗོད་དོན་དུ།འདི་འཆར་ཅན་གྱི་དམག་སྦྱོང་ཞིག་མ་རེད་ཅེས་དང་།འདི་ཕྱེད་ཐའེ་ཝན་ལ་འཇིགས་སྣང་སྐུལ་བ་དང་།ཕྱེད་ཌོ་ནལ་ཊོམ་སྲིད་གཞུང་གིས་ཐའེ་ཝན་གྱི་འབྲེལ་ལམ་ཐོག་འཛིན་སྐྱོང་འཐུས་ཤོར་བཏང་ཚེ་གནད་དོན་ངན་པ་འབྱུང་རྒྱུའི་བརྡ་ལན་བཏང་བ་ཞིག་རེད་ཅེས་བརྗོད་ཡོད་འདུགསློབ་དཔོན་ཆེན་པོ་རྗོན་བྷི་ལེཀ་སི་ལེན་ཌི་ཞེས་པས་ཀྱང་ཐའེ་ཝན་རང་བཙན་ལ་རྒྱབ་སྐྱོར་དུ་གྱུར་པའི་འགུལ་སྤྱོད་ག་འདྲ་ཞིག་ཡིན་ན་ཡང་དེར་རྒྱ་ནག་གཞུང་གིས་སེམས་ནད་བྱེད་ཀྱི་ཡོད་རེད།དམག་སྦྱོང་དེ་ནི་རྒྱ་ནག་གི་ཨེ་ཤི་ཡའི་ནང་གི་འཆར་གཞི་ལ་ཨ་རིས་ཐེ་ཇུས་མི་བྱེད་རྒྱུའི་ཉེན་བརྡ་བཏང་བ་ཞིག་ཡིན་པ་ལྟ་བུ་འདུག་ཅེས་བརྗོད་ཡོད་འདུག